b"\n_START_ARTICLE_\nAnilina\n_START_SECTION_\nToxicitat i perill d'usos\n_START_PARAGRAPH_\nL'anilina pot ser t\xc3\xb2xica si s'ingereix, inhala o per contacte amb la pell. L'anilina danya l'hemoglobina, una prote\xc3\xafna que transporta l'oxigen en la sang. L'hemoglobina danyada no pot transportar oxigen. Aquesta condici\xc3\xb3 es coneix com a metahemoglobinemia i la seva gravetat dep\xc3\xa8n de la quantitat d'anilina a qu\xc3\xa8 es va exposar i de la duraci\xc3\xb3 de l'exposici\xc3\xb3. La metahemoglobinemia, el s\xc3\xadmptoma m\xc3\xa9s notable d'intoxicaci\xc3\xb3 amb anilina en \xc3\xa9ssers humans, produeix cianosi (una coloraci\xc3\xb3 blau-porpra de la pell) despr\xc3\xa9s d'una exposici\xc3\xb3 aguda a alts nivells d'anilina. Tamb\xc3\xa9 poden apar\xc3\xa8ixer mareigs, mals de cap, batec irregular del cor, convulsions, coma i la mort. El contacte directe amb l'anilina tamb\xc3\xa9 pot produir irritaci\xc3\xb3 de la pell i els ulls._NEWLINE_L'exposici\xc3\xb3 prolongada a nivells d'anilina m\xc3\xa9s baixos pot causar s\xc3\xadmptomes similars als observats en casos d'exposici\xc3\xb3 aguda a alts nivells. No hi ha dades confiables sobre si l'anilina afecta adversament la reproducci\xc3\xb3 en \xc3\xa9ssers humans. Els estudis en animals no han demostrat efectes adversos de l'anilina sobre la reproducci\xc3\xb3._NEWLINE_No obstant aix\xc3\xb2, s\xc3\xad que s'ha demostrat que t\xc3\xa9 repercussions cancer\xc3\xadgenes sobre rates que han ingerit aliments contaminats amb anilina durant tota la vida, ja que desenvolupen c\xc3\xa0ncer de melsa; per tant, hi ha probabilitats que sigui cancer\xc3\xadgena en \xc3\xa9ssers humans."